OpenLLM-France/wikimedia huggingface dataset:
# Miguel Ángel Gil Marín

Miguel Ángel Gil Marín (Madrid, 28 de maig de 1963) és un empresari esportiu, criador de cavalls i veterinari espanyol, resident a La Finca, Pozuelo de Alarcón. És conegut per ser el propietari de la institució esportiva Club Atlético de Madrid conjuntament amb altres socis.

## Biografia

Fill de l'expresident de l'Atlètic de Madrid i alcalde de Marbella Jesús Gil, i de María Ángeles Marín Cobo, és actualment el conseller delegat de l'Atlètic de Madrid, i el màxim dirigent del club blanc-i-vermell.
Els seus germans també són part del club, a més d'Enrique Cerezo, qui n'és el president, i Abásolo, el tercer major accionista.
El 2004 va ser condemnat pel Tribunal Suprem a un any i mig de presó per cometre juntament amb el seu pare un delicte d'estafa contra l'Atlètic de Madrid, no va entrar a la presó perquè no tenia en aquell moment antecedents penals i ser la pena inferior als dos anys. Més tard, el 2011 l'Audiència Provincial de Madrid va acreditar la comissió de frau de llei en realitzar una ampliació de capital el 2003 amb la finalitat de perpetuar la majoria accionarial de la seva família i d'Enrique Cerezo quan aquesta havia estat revocada per l'Audiència Nacional. El 2019 figurava com la 192a major fortuna d'Espanya en la llista Forbes.

## Premis

Ha aconseguit l'ascens a la primera divisió de Mèxic amb l'Atlético de San Luis (vinculat a l'Atlètic de Madrid) el maig de 2019.
Ha estat guardonat el desembre de 2010 com el millor gestor esportiu de l'any després del doblet europeu aconseguit per Quique Sánchez Flores per al club blanc-i-vermell després d'assolir la UEFA Europa League contra el Fulham Football Club i la Supercopa d'Europa contra l'Inter de Milà de Rafa Benítez (els seus únics títols al costat d'una Copa Intertoto el 2007 i una final de Copa del Rei el 2010).
Aquest guardó xoca amb les crítiques rebudes dels afeccionats i periodistes, tenint en compte el seu passat i com va aconseguir les accions del club Atlètic de Madrid al costat del seu pare Jesús Gil.

## Referències

* ↑ Borasteros, Daniel «El club dejaría el estadio por 100 hectáreas». El País, 29-12-2004.
* ↑ Bercovitz, Vera «a familia y tal y tal: cuando los hijos de Jesús Gil y Gil hablaron de su herencia». Vanity Fair, 20-02-2012.
* ↑ Pina, Marina «La familia de Jesús Gil, unida y embargada 15 años después de su muerte». El Mundo, 12-05-2019.
* ↑ «Miguel Ángel Gil Marín y familia». El Mundo, 30-01-2019.
* ↑ «La Razón, Gil Marin, el gestor imposible.». Arxivat de l'original el 6 de maig de 2011. [Consulta: 22 febrer 2011].

## Enllaços externs

* as.com. «Gil Marín no quiso vender sus acciones del Atlético», 10-05-2011. [Consulta: 27 maig 2011].
# Misrata

* Per a altres significats, vegeu «Misratah».
Misrata o Mesrata és el nom d'una tribu amaziga de la branca Hawwara del grup al-Barani. Ibn Khaldun diu que el seu origen era un tal Meld fill d'Awrigh. Aquest Awrigh era fill de Baranis i germà d'Hawwara. Meld fou origen també dels Satat. Warfal, Wasil, a través de Lahan i per això són coneguts també com a Lahana. Aquestos Lahana serien els Laganiki o Lasaniki esmentats per Claudi Ptolemeu que diu que vivien a Ptolemais (Ciutat de Barca) a Cirenaica. La tribu del Banu Djafar es deia d'origen àrab però originada també en els Misrata i vivia al segle xiv a la regió de Barka (moderna al-Mardj). Així els lasanikis i un dels seus grups, els misrates, haurien viscut a la mateixa zona durant segles encara que grups de la tribu es van desplaçar ja abans de la conquesta àrab cap al centre de la Tripolitana (el territori fou anomenat Awl Hawwara).
El 1289 ja existia la població de Misrata (Misratah o Misurata) que portava el nom de la tribu, que segons al-Abdari era només un oasi pobre i poc habitat. Però Abu l-Fida (+ 1331) descriu la població (Kusur Misrata) com a rica i plantada d'oliveres i palmeres amb habitants que disposaven de cavalls d'Alexandria i on els pelegrins que hi passaven trobaven un poble cortès. En temps d'Ibn Khaldun (final del segle xiv) la comarca de Misurata va esdevenir encara més prospera. La població pròpiament anomenada Misrata va substituir en importància a Sawaykat Ibn Mathkud que era l'oasi més occidental del grup de la regió de Misrata. Els habitants es dedicaven al comerç amb les regions al sud (Fezzan). Al segle xvi Lleó l'Africà la descriu encara amb una riquesa similar sinó major. En aquest temps una part de la tribu va participar en l'emigració dels Hawwara a través d'Ifríqiya cap a Algèria i el Marroc; una fracció es va establir a l'anomenat Djabal Hawwara al Magreb central, prop de la vila de Batha (de localització desconeguda, però que es pensa que estava prop de la moderna vila de Relizane, entre Tlemcen i Alger).
Una fracció de la tribu és esmentada també a Catania al final del segle xi i començament del xii)

## Referències

* ↑ «Misrāta». Encyclopaedia of Islam, Second Edition. Arxivat de l'original el 2014-12-08 [Consulta: 6 desembre 2014].
* Ibn Khaldun, Histoire des Berbères et des dynasties musulmanes de l'Afrique septentrionale, 1852-1856, traducció de William Mac Guckin de Slane, Imprimerie du Gouvernement, Alger, volums I, II i III, en línia a Google Llibres, aquí i aquí
* M. Amari, Storia dei Musulmani di Sicilia, Catania 1937, a Volum I, Volum 2 i Volum 3
# Montjuïc (Pinós)

El Montjuïc és una muntanya de 647 metres dins del municipi de Pinós, a la comarca catalana del Solsonès.

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
# Mus haussa

Mus haussa és una espècie de mamífer rosegador de la família dels múrids. Viu a Benín, Burkina Faso, Costa d'Ivori, Ghana, Mali, Mauritània, el Níger, Nigèria, el Senegal i el Txad. El seu hàbitat natural són les sabanes. És una espècie en risc mínim, és a dir, no sembla que hi hagi cap amenaça significativa per a la seva supervivència. El seu nom específic, haussa, significa 'haussa' en llatí.

## Referències

* ↑ Granjon, L. Mus haussa. UICN 2016. Llista Vermella d'espècies amenaçades de la UICN, edició 2016, consultada el 12 març 2018.
* ↑ Entrada «Mus» d'Animalia (en anglès).
# Mus lepidoides

Mus lepidoides és una espècie de mamífer rosegador de la família dels múrids. És endèmic del centre de Myanmar. Anteriorment se'l considerava una variant regional de M. booduga, però un estudi publicat el 2010 i basat en dades genètiques i morfològiques l'elevà a la categoria d'espècie. Podria ser el tàxon germà del grup d'espècies M. musculus.

## Referències

* ↑ Shimada, Tomofumi; Aplin, Ken P.; Suzuki, Hitoshi «Mus lepidoides (Muridae, Rodentia) of Central Burma is a Distinct Species of Potentially Great Evolutionary and Biogeographic Significance» (en anglès). Zoological Science, 27, 5, 2010, pàg. 449-459. DOI: 10.2108/zsj.27.449. ISSN: 0289-0003.
# Monument Nacional del Valor al Pacífic durant la Segona Guerra Mundial

El Monument Nacional del Valor al Pacífic durant la Segona Guerra Mundial (World War II Valor in the Pacific National Monument) consisteix en un monument nacional dels Estats Units que abasta nou llocs situats a tres estats que s'associen amb la Segona Guerra Mundial proclamat pel president George W. Bush el 5 de desembre de 2008.
* Els indrets localitzats a Hawaii involucren l'atac a Pearl Harbor. Les seves commemoracions inclouen el USS Arizona, USS Utah i USS Oklahoma entre altres instal·lacions. Són gestionades pel Servei de Parcs Nacionals.
* Nord-americans d'origen japonès van ser internats al Centre de Reubicació de Tule Lake (Tule Lake Relocation Center) situat al nord-est de Califòrnia que s'inclou com a part del monument. El centre és gestionat pel Servei de Parcs Nacionals.
* Hi ha també llocs localitzats a Alaska que commemoren la batalla de les illes Aleutianes i que es troben a l'illa Attu, l'illa Kiska, i l'illa Atka. Aquests indrets són gestionats pel Servei de Pesca i Fauna Salvatge.

## Vegeu també

* Llista de les unitats oficials del National Park Service
* Llista dels monuments nacionals gestionats pel United States Fish and Wildlife Service
* Ocupació Japonesa d'Attu
* Batalla d'Attu

## Referències

* ↑ The National Parks: Index 2009–2011. GPO [Consulta: 6 gener 2015].
* ↑ «Federal Register Volume 73, Number 238 (Wednesday, December 10, 2008)]». [Consulta: 11 gener 2015].
* ↑ «World War II Valor in the Pacific National Monument». NPS. [Consulta: 11 gener 2015].
* ↑ «Tule Lake Unit». NPS. [Consulta: 11 gener 2015].
* ↑ «Aleutian Refuge Islands Part of New World War II Monument». FWS. [Consulta: 11 gener 2015].

## Enllaços externs

* Web oficial (Hawaii)
* Web oficial (Califòrnia)
* Web oficial (Alaska)
# Milan Dvorščík

Milan Dvorščík (Považská Bystrica, Regió de Trenčín, 7 de març de 1970) és un ciclista eslovac, que fou professional de 1998 a 1999. De la seva carrera destaca la victòria a la Volta a Iugoslàvia del 1999. També va guanyar una medalla de plata al Campionat del món en ruta amateur de 1994.
Va participar en dos Jocs Olímpics.

## Palmarès

* 1987
** 1r al Tour al País de Vaud i vencedor d'una etapa
* 1988
** Vencedor d'una etapa al Tour al País de Vaud
* 1999
** 1r a la Volta a Iugoslàvia i vencedor de 2 etapes
** Vencedor d'una etapa al Tour de Faso
* 2000
** Vencedor d'una etapa de la Tour del Mar de la Xina Meridional

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Milan Galić

Milan Galić (en serbi: Милан Галић, 8 de març de 1938 - 13 de setembre de 2014) fou un futbolista serbi de la dècada de 1960.
Fou 51 cops internacional amb la selecció iugoslava. Guanyà la medalla d'or als Jocs Olímpics de 1960.
Pel que fa a clubs, defensà els colors de Proleter Zrenjanin, Partizan, Standard Liège i Reims.

## Palmarès
### Partizan

* Lliga iugoslava de futbol: 1960-61, 1961-62, 1962-63, 1964-65

### Standard Liège

* Lliga belga de futbol: 1968-69, 1969-70
* Copa belga de futbol: 1966-67

### Iugoslàvia

* Medalla d'or als Jocs Olímpics de 1960

## Referències

* ↑ «Preminuo legendarni Milan Galić» (en serbian). B92, 13-09-2014. [Consulta: 1r juliol 2015].
* ↑ «Preminuo Milan Galić» (en serbian). Mondo, 13-09-2014. Arxivat de l'original el 2 d’octubre 2016. [Consulta: 28 setembre 2016].
* ↑ «Còpia arxivada». FIFA, 31-12-2014. Arxivat de l'original el 6 de setembre 2015. [Consulta: 11 d’octubre 2018].
* ↑ «Milan Galic - Goals in International Matches». RSSSF. [Consulta: 1r juliol 2015].
* ↑ «1960 team of the tournament». UEFA, 01-02-2011. [Consulta: 28 setembre 2016].
* ↑ «Olimpijski komitet Srbije uručio priznanja veteranima sporta» (en serbian). Blic, 09-09-2010. [Consulta: 28 setembre 2016].
* ↑ Perfil a reprezentacija.rs
* ↑ Milan Galić a National-Football-Teams.com (anglès)
# Milan Jurčo

Milan Jurčo (Liptovský Mikuláš, 14 de setembre de 1957) va ser un ciclista txecoslovac, d'origen eslovac professional del 1987 al 1991. Va guanyar dues medalles al Campionat del Món de contrarellotge per equips i el Circuit de les Ardenes de 1982.
El seu fill Matej també s'ha dedicat professionalment al ciclisme.

## Palmarès

Palmarès:
* 1979
** Vencedor d'una etapa a la Volta a Cuba
* 1979
** Vencedor d'una etapa a la Volta a Eslovàquia
* 1981
** 1r a la Volta a Escòcia i vencedor d'una etapa
** Vencedor d'una etapa al Giro de les Regions
* 1982
** 1r al Circuit de les Ardenes
** Vencedor d'una etapa a la Volta a Luxemburg
** Vencedor d'una etapa a la Volta a Renània-Palatinat
* 1983
** Vencedor de 2 etapes a la Volta a Cuba
* 1984
** 1r a la Volta a Renània-Palatinat
** Vencedor d'una etapa al Baby Giro
* 1986
** Vencedor de 2 etapes a la Settimana Ciclistica Bergamasca
* 1987
** Vencedor d'una etapa al Giro de la Pulla

### Resultats al Tour de França

* 1987. Abandona (19a etapa)
* 1988. 139è de la classificació general

### Resultats al Giro d'Itàlia

* 1987. 107è de la classificació general

## Referències

* 1 2 Fitxa a museociclismo.it
* ↑ «Milan JURCO» (en anglès). CycleBase. [Consulta: 23 juny 2024].
# Milan Hodža

Milan Hodža (Sučany, Eslovàquia 1878 - Clearwater, Florida 1944) fou un polític eslovac. Era nebot del poeta i nacionalista Michal Miroslav Hodža.
Estudià periodisme a Budapest i a Viena. De jove milità en l'ala esquerrana del Partit Nacional Eslovac, i en dirigí el diari Hlas (la Veu) amb Vavro Srobar (1867-1950) i Pavol Blaho (1867-1927), partidaris de formar un sol estat amb els txecs. El 1901 fundaria el Slovenska Narodna Liberalna Strana (Partit Nacional Liberal Eslovac). Iniciarà contactes amb el cap dels nacionalistes txecs, Thomas Garrigue Masaryk (que era mig eslovac), per tal de constituir un estat conjunt. Així esdevingué diputat al Parlament del Regne d'Hongria el 1905-1910.
Després de la Primera Guerra Mundial fou un partidari aferrissat de la unió de txecs i eslovacs. Com a cap del Partit Agrari Txecoslovac a Eslovàquia, fou elegit diputat a Praga del 1918 al 1938. Més tard fou secretari d'estat d'interior (1919), ministre d'agricultura (1922-1926 i 1932-1935), ministre d'educació (1926-1929) i d'afers estrangers (1935-1936). Fou designat president de Txecoslovàquia el 1935. Tractà de satisfer les reivindicacions de les minories eslovaca, hongaresa i alemanya, però, davant la intransigència dels Sudets adscrits al nazisme, dimití el 1938, poc temps abans que les tropes d'Adolf Hitler ocupessin llur territori.
A l'exili, fou cap del Consell Nacional Eslovac a París el 1939-1940.

## Referències

* ↑ Ersoy, Ahmet; Górny, Maciej; Kechriotis, Vangelis (eds.). Modernism: The Creation of Nation-States: Discourses of Collective Identity in Central and Southeast Europe 1770–1945: Texts and Commentaries, Volume III/1. Central European University Press, 2010, p. 382–383. ISBN 978-963-7326-61-5. [Consulta: 3 d'agost de 2017].
* ↑ Sabic, Zlatko; Drulák, P. Regional and International Relations of Central Europe. Palgrave Macmillan UK, 18 de setembre de 2012, p. 52–54. ISBN 978-1-137-28345-0.
* ↑ Kopeček, Michal; Wciślik, Piotr. Thinking Through Transition: Liberal Democracy, Authoritarian Pasts, and Intellectual History in East Central Europe After 1989. Central European University Press, 10 de novembre de 2015, p. 320–331. ISBN 978-963-386-085-4. [Consulta: 3 d'agost de 2017].
* ↑ Baer, Josette. A Life Dedicated to the Republic: Vavro Srobár's Slovak Czechoslovakism. Columbia University Press, 15 abril 2014, p. 6. ISBN 978-3-8382-6346-5. [Consulta: 3 d'agost de 2017].

## Bibliografia

* Cambel, Samuel. Štátnik a národohospodár Milan Hodža: 1878-1994. Bratislava: Veda, 2001. ISBN 9788022406697.
# Moralzarzal

Moralzarzal és un municipi de la Comunitat de Madrid. Limita amb Becerril de la Sierra al nord; amb El Boalo al nord-est; amb Manzanares el Real i Colmenar Viejo a l'est; amb Hoyo de Manzanares, Torrelodones i Galapagar, al sud; amb Collado Villalba i Alpedrete a l'oest; i amb Collado Mediano al nord-oest.

## Enllaços externs

* Blog independent sobre Moralzarzal Arxivat 2008-03-02 a Wayback Machine.
* Moralzarzal a Google Maps
* Moralzarzal: Història, cultura, naturalesa a Sierra Guadarrama-Alto Manzanares Arxivat 2007-03-14 a Wayback Machine.
* Instituto de Estadística de la Comunidad de Madrid > Fitxa municipal Arxivat 2016-03-03 a Wayback Machine.
* Instituto de Estadística de la Comunidad de Madrid > Sèries estadístiques del municipi Arxivat 2007-09-30 a Wayback Machine.
# Moralitat (lliçó)

Una moralitat és un ensenyament que el que escriu vol transmetre com a missatge de la seva obra, i s'empra principalment en obres normalment dirigides a persones adultes. També és coneguda com a text d'Isop i altres (La Fontaine, etc.). Jesucrist les emprava en les seves paràboles.
La moralitat es pot deixar a l'oient, el lector o l'espectador, que la determinar per si mateix, o pot ser resumida en una màxima. Com per exemple el final de la faula d'Isop de "La Tortuga i la Llebre", en què la lenta i decidida tortuga guanya una cursa contra la molt més ràpida i arrogant llebre: una de les moralitats que la poden resumir és que "val més modèstia i perseverança, que orgull i distracció" o bé que "la lentitud i constància donen el triomf".
L'ús de personatges molt característics és una manera de mostrar la moralitat de la història, eliminant la complexitat de les diferents personalitats, fet que permet a l'escriptor transmetre clarament el missatge.
En tota la història de la literatura, la majoria d'escriptura de ficció ha servit no solament per entretenir, sinó també per instruir, informar o millorar el seu públic o lectors. Les moralitats han estat més òbvies en la literatura de nens i nenes, i han estat de vegades presentades amb la frase "la moralitat de la història és ...". Aquestes tècniques explícites han passat de moda en la narració moderna, i ara en general només són incloses amb objectius irònics.

## Vegeu també

* Paràbola (al·legoria)
* Apòleg
Viccionari
# Morgane Adolphi

Morgane Adolphi (17 de setembre de 1988) és una futbolista francesa. Juga com a defensa i el seu club actual és el Vie au grand air de Saint-Maur de la Ligue de Paris Île-de-France de football.

## Clubs

| Club | País | Any |
| AS Choisy Le Roi | França | 1994-2001 |
| Juvisy FCF | França | 2001 - 2009 |
| VGA Saint-Maur | França | 2009 - 2011 |
| COM Bagneux | França | 2011 - 2012 |
| VGA Saint-Maur | França | 2012 - 2017 |

## Palmarés
### Campionats nacionals

| Títol | Club | País | Any |
| Division 1 Féminine | Juvisy FCF | França | 2006 |
| Copa de França | Juvisy FCF | França | 2006 |
| Campionat universitari Île-de-France | Staps Paris XII | França | 2007 |

## Enllaços externs

* Fitxa de Morgane Adolphi en statsfootofeminin.fr
# Moses Ugbusien

Moses Ugbusien (11 de desembre de 1964) és un atleta nigerià, especialista en curses de velocitat, que va competir durant la dècada de 1980.
El 1984 va prendre part en els Jocs Olímpics d'Estiu de Los Angeles, on va guanyar la medalla de bronze en la prova dels 4x400 metres del programa d'atletisme. Formà equip amb Sunday Uti, Rotimi Peters i Innocent Egbunike. Quatre anys més tard, als Jocs de Seül, fou setè en els 4x400 metres.
En el seu palmarès també destaquen dues medalles de plata al Campionat d'Àfrica d'atletisme, el 1984 i 1985, una medalla d'or als Jocs Panafricans de 1987, sempre en els 4x400 metres, i una medalla de plata a les Universíades de 1987 en els 400 metres. El 1982 i 1985 es proclamà campió nacional dels 400 metres.

## Millors marques

* 400 metres llisos. 45.28" (1985)

## Referències

* ↑ «Olympedia – Moses Ugbisien». [Consulta: 12 juliol 2024].
* ↑ «Nigerian Championships». [Consulta: 12 juliol 2024].
* ↑ «Moses UGBISIE | Profile | World Athletics». [Consulta: 12 juliol 2024].
# Mussolet castany

El mussolet castany (Glaucidium capense castaneum; syn: Glaucidium castaneum) és un tàxon d'ocell de la família dels estrígids (Strigidae). Habita els boscos de Camerun, República Centreafricana, República del Congo, República Democràtica del Congo, Costa d'Ivori, Libèria i Uganda. El seu estat de conservació es considera de risc mínim.
Considerat amb freqüència una subespècie del (Glaucidium capense), alguns autors la consideren una espècie diferent, seguint König et Weick (2009)

## Taxonomia

Segons el Handook of the Birds of the World i la quarta versió de la BirdLife International Checklist of the birds of the world (Desembre 2019), aquest tàxon tindria la categoria d'espècie. Tanmateix, altres obres taxonòmiques, com la llista mundial d'ocells del Congrés Ornitològic Internacional (versió 13.1, gener 2023), el consideren encara una subespècie del mussolet del Cap (Glaucidium capense castaneum).

## Referències

* ↑ «Mussolet castany». Cercaterm. TERMCAT, Centre de Terminologia. Rev. 4 febrer 2023 (català)
* 1 2 3 «Owls» (en anglès). IOC World Bird List Version 13.1. International Ornithologists' Union, 01-01-2023. [Consulta: 17 gener 2023].
* 1 2 3 del Hoyo, Josep. All the birds of the world (en anglès). Barcelona: Lynx editions, 2020, p. 252. ISBN 978-84-16728-37-4.
* ↑ BirdLife International. «Chestnut Owlet. Glaucidium castaneum» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2018. [Consulta: 29 gener 2023].
* ↑ Claus Konig, Freidhelm Weick, Jan-Hendrik Becking. Owls: A Guide to the Owls of the World. ISBN 9781873403747
# Mussolet de Califòrnia

El mussolet de Califòrnia (Glaucidium californicum) és una espècie d'ocell de la família dels estrígids (Strigidae). Habita els boscos de coníferes des del sud-est d'Alaska, nord de la Colúmbia Britànica, sud-oest d'Alberta, oest de Montana i centre de Colorado, cap al sud fins al sud de Califòrnia, centre d'Arizona i de Nou Mèxic i muntanyes del sud de Baixa Califòrnia. El seu estat de conservació es considera de risc mínim.

## Referències

* ↑ «Mussolet de Califòrnia». Cercaterm. TERMCAT, Centre de Terminologia. Rev. 4 febrer 2023 (català)
* ↑ «Owls» (en anglès). IOC World Bird List Version 13.1. International Ornithologists' Union, 01-01-2023. [Consulta: 17 gener 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 252. ISBN 978-84-16728-37-4.
* ↑ BirdLife International. «Northern Pygmy-owl. Glaucidium californicum» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 29 gener 2023].
# Mústafa (nom)

Mústafa és un nom masculí àrab —en àrab مصطفى, Muṣṭafà— que literalment significa ‘escollit’, ‘preferit’ o ‘predestinat’ i que, com a sobrenom del profeta Muhàmmad, determinat per l'article al-, es pot traduir com ‘l'Escollit’. Si bé Mústafa és la transcripció normativa en català del nom en àrab clàssic, també se'l pot trobar transcrit Mustafa, Moustafa, Moustapha, Mostafa, Mustafah, Mustapha. Com que Mústafa és un dels sobrenoms del profeta Muhàmmad, aquest nom també el duen molts musulmans no arabòfons que l'han adaptat a les característiques fòniques i gràfiques de la seva llengua.
Vegeu aquí personatges i llocs que duen aquest nom.

## Notes

* 1 2 Castells Criballes, Margarida; Cinca Pinós, Dolors. Diccionari Àrab-Català. Barcelona: Enciclopèdia Catalana, 2007, p. s.v. "صفا". ISBN 978-84-412-1546-7.
* ↑ Vegeu aquí les normes de transcripció simplificada dels mots àrabs.
* ↑ Excepte en el cas de personalitats àrabs contemporànies que hagin usat personalment transcripcions específiques i singulars del seu nom, es recomana, sobretot per als personatges històrics, emprar sempre la forma catalana normativa.
# Muga de Sayago

Muga de Sayago és un municipi de la província de Zamora a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 561 | 541 | 495 | 472 |
# Naděžda Kniplová

Naděžda Kniplová (nascuda Pokorná) (Ostrava, 18 d'abril de 1932 – 14 gener de 2020) va ser una soprano txeca que va tenir una carrera internacional activa dels anys 1950 als 1980. Kniplová posseïa una veu gran amb un sonor, metàl·lic i fosc timbre que era particularment ben rebut en el repertori de soprano dramàtica. Va ser sobretot admirada en les òperes txeques i les heroïnes wagnerianes, però va cantar un repertori ample que també comprenia l'italià, els rus, i fins i tot en llengua hongaresa. Una actriu bona, les seves actuacions van ser elogiades per la seva intensitat i patetisme. La seva veu és conservada en un bon nombre d'enregistraments que va fer en els segells Supraphon i Decca.

## Referències

* ↑ «Kniplova, Naděžda Biography at operissimo.com (en alemany)». Hosting.triboni.com. [Consulta: 15 abril 2011].